Akãnundu

Akãnundu ha'e hína umi mba'asyapypẽ umi mymba ha yvypóra rete ohechauka ipámo rire, térã hasyite rire, ko mba'asyapypẽ rechaukaha ojeikuaavéva hína oiko yvypóra rete oñembyakúvo, ojupivéva 38°C ári. Ojeikuaavéramo jepe ko mba'asyapypẽ rechaukaha oiko yvypóra rete oñembyakúvo, oĩ avei umi hete oñemoro'ysãva, oguejyvéva 35°C guy.

 Yvypóra iñakãnundúva rechaukaha 

 Ojupívo 

 37 °C: hete iporãite, naiñakãndúi, hete mba'epytu porã oĩ 36 ha 37 °C mbytépe
 38 °C (akãnunduvevúi): akãnundu ojupivéva 37 °C ári hákatu ndohasái  38 °C 24 aravo jave
 39 °C: hete hy'áieterei ha ipytã, ipy'aperere ha ipy'atytýi. Ikatúne hovakueite.
 40 °C (akãnunduvai): iñakãjere vai, iñakã guyry, hete y'ỹva, ikangyite, ipy'avai, ogue'ẽ, iñakãrasyite ha hy'áieterei.
 41 °C: opaite umi mba'ekuéra ojehaímava mboyve; oĩ avei ipy'ahetaite, iñãngekói vai ha ikeranaite.
 42 °C: opaite umi mba'ekuéra ojehaímava mboyve; hete hesa'yju vai térã ipytã vai. Ikatu ikemano, huguy rape omba'apógui mbareteve térã mbegueve.
 43 °C: ápe voi omano térã iñapytu'ũ oñembyaiete, atáka vaietére ohasa.

 Oguejývo 

 35 °C: hete mba'epytu oguejymi, hete mba'epytu porã oĩ 36 ha 37 °C mbytépe
 34 °C: hete ryrýi vai, ikuã ndoku'evéima, ipy'ahetaite.
 33 °C: ikerana, hete ryrýi oñemomichĩ, ipy'apopo.
 32 °C ikerana vai ha ikatu ikemano. Ndaiporivéima tete ryrýi.
 31 °C: ikemano.
 28 °C: ikorasõ oñembyai.
 26 °C ha michĩvéva: ápe voi omano ikorasõ oñembyaígui, oĩramo jepe ohasa asyitéva ha nomanói.

 Ehecha avei 
 Zika Akãnundu

 Mandu'apy 

Ñemohenda:Mba'asy